कू
कू (Koo) एक सामाजिक मिडिया प्लेटफॉर्म है। इसे ट्विटर का भारतीय विकल्प माना जा रहा है। यह मार्च २०२० में आरम्भ किया गया था। हिन्दी और अनेक भारतीय भाषाओं में कोयल की बोली को 'कू' कहते हैं। सितम्बर २०२१ में कू (Koo) सर्वश्रेष्ठ हिन्दी माइक्रोब्लॉगिंग मंच बन गया। कू एक सूक्ष्म चिट्ठाकारी (माइक्रो-ब्लॉगिंग) प्लेटफॉर्म है जिसका उपयोग विभिन्न विषयों पर अपना मत प्रकट करने के लिए किया जा सकता है। प्रयोक्ता एक-दूसरे को फॉलो कर सकते है, किसी चीज के लिए मतदान करा सकते हैं, फोटो, आडियो, विडियो साझा कर सकते हैं। इसमें भी ट्विटर की तरह DMs हैं जिसका उपयोग करके प्रयोक्ता एक-दूसरे से चैट कर सकते हैं। इस सामाजिक माध्यम प्लेटफॉर्म का विकास अप्रमेय राधाकृष्ण और मयंक बिदवाट्का ने मार्च २०२० में किया था। अगस्त २०२० में भारत सरकार द्वारा आयोजित 'आत्मनिभर ऐप चैलेंज' में यह ऐप विजेता घोषित हुआ था। यह ऐप विभिन्न भारतीय भाषाओं में विचार व्यक्त करने के लिए उत्तम है। इस समय इसमें हिन्दी, तेलुगु, कन्नड, बांग्ला, तमिल, मलयालम, गुजराती, मराठी, पंजाबी, उड़िया, और असमिया में कार्य किया जा सकता है। आर्थिक तंगी और फंडिंग ना होने के कारण कंपनी को 03 जुलाई 2024 को बंद कर दिया गया।